
INAUGURALIS, 


D E 


Rheumatifmo  Acuto» 


J3  Heumatismus,  licet  mortem  raro  proi 
fedlo  afferat,  tamen,  quippe  cum,  dum 
adeft,  aegrotum  graviffimis  doloribus  excru- 
ciet, et  interdum  diu  maneat,  (ibi  medicorum 
attentionem  meritiflimb  vindicat.  ' 

In  frigidis  regionibus,  ubi  diathejis  pblogi- 
Jlica  propterea  magis  valet,  quod  frigus  cor- 

A pus 

pus  roborat,  quodque  incolae,  majore  ex  par- 
te, carnibus  liquoribufque  meracioribus  victi- 
tant ; quam  in  calidioribus,  ubi  homines  rari- 
us funt  corpore  repleti,  minufque  in  morbos 
inflammationem  habentes  proclives  funt,  mul- 
to frequentius  occurrit. 

Quinetiam  rheumatifmus  verno,  quam  aliis,, 
tempore  homines  faepius  inceflit ; partim  quia, 
coelo  tum  in  primis  lubrico,  calor  vernus  cor- 
pus frigoribus  hiemalibus  conftri&um  magno- 
pere incitat,  idemque  frigore  humidulo  qui- 
dem affici  aptius  reddit.  Ob  viciflitudines  ca- 
loris et  frigoris,  autumno  quoque  invadit,  fed 
rarius. 

Caufae,  quibus  efficitur  hic  morbus,  funt  fri- 
gus humido  jam  corpori  admotum,  vel  humor 
jam  frigido,  vel  corpori-  prius  ficco  haec  utra- 
que fimul. 

Sexum  profedtd  utrumque,  muliebrem  au- 
tem faepius,  rheumatifmus  adoritur ; omne 
temperamentum,  fed,  prae  caeteris,  fanguine- 
um.  Juniores  viribus  etiamnum  iuperbien- 

tes,. 

tes,  quibufque,  ob  aetatem,  integer  eft  fan- 
guis  et  corpus  integrum,  propenfms  inceffit ; 
teneros  infantes  atque  aetate  provedtiores  fe- 
nefque,  aegrius. 

Otio  et  rebus  fecundis  luxuriantes  faepius 
multo  invadit,  quam  exercitatos,  -qui  laboran- 
do et  fudando  famem  tolerant ; qui  congrae- 
cando poti,  antelucanis  horis  invitam  Vene- 
rem temere  inflimulant,  quam  qui  volentem 
folicitantemve  fobrius,  temperatius,  caftiuf- 
que  colunt ; qui  in  literas  intenti,  intempelti- 
va  nodte  lucubrantur  et  expallefcunt,  quam 
qui  ex  tempeftivo  et  recreante  fomno  primo 
mane  experre&i,  foras  prodeunt,  quo  rube- 
fcentem  Auroram,  folemve  nafcentem,  vari- 
amque coeli  pulchritudinem,  oculis  contem- 
plentur. 

Rarius  rheumatifmo  laborant  homines  iis 
anni  temporibus,  quibus,  live  fol  extorreat  a- 
gros,  five  hi  frigore  obrigeant,  tempeftas  fefe 
aequabilius  atque  conftai;tius  habet ; ideoque, 

hieme 

hieme  et  aeftate,  hoc  morbo  plerumque,  ex 
toto,  vacant. 

Biformem  morbum  effe  rheumatifmum,  a- 
cutum  modo,  modo  vetujlim,  omnes  inter  me- 
dicos convenit.  De  illo,  acuto  nempe,  hoc  in- 
tegro relido,  fulius  difputare,  apud  animum 
meum  (latui. 

Rheumatifmus  acutus  inopinantem  homi- 
nem repentino  interdum  invadit.  Quas,  prae 
caeteris,  afficit  partes,  es  funt  commiffurae  ma- 
jores, genua  nempe,  coxendix,  et  humeri. 
Quoties  repente  incipit,  aeger  poft  paulo  hor- 
refcit,  rigefcit,  calefcit,  inquietatur  admodum, 
lltit,  caeterifque  febris  deinceps  fignis  afficitur. 
Alias,  fed  rariffime,  praemiffa  febris  rheuma-, 
tifmum  artus  invafurum  (ignificat. 

Dolores,  quibus  cruciantur  rheumatici,  per- 
faepe  ob  uno  artu,  intermediis  mufculis,  ad 

i § ,• 

alium  migrant ; et,  mufculis,  qui  artum  affec- 
tum movent,  in  contradiones  citis,  femper  in- 
gravefcunt. 

.Artus 

Artus  correpti,  haud  multo  poft,  tumefcunt 
multum  et  rubefcunt  \ atque,  contredlante  a- 
liquo  vel  cafu  tangente,  admodum  dolent.  In- 
tumefcentibus  artubus,  dolores  faspe  levantur. 
Dolet  faepe  unus  tantummodo  artus ; frequen- 
tius autem  complures  fimul.  Interdiu  dolores 
aliquantifper  plerumque  remittunt ; nodlu 
vero,  dum  in  ledto  cubat  aeger,  calore  ufque 
eo  exacerbantur,  ut  fere  intolerabiles  fiant. 

Per  totum  profedto  morbi  curfum,  nifi  cum 
vefpere  exacerbefcunt  febris  et  dolores,  urina 
fubrubra  eft.  Ineunte  quidem  morbo,  nulla 
fublidentia  habet ; fed,  morbo  progrediente  et 
febre  aliquanto  remifliore,  fedimentum  fur- 
furofum  deponit.  Verum  enimvero  raro,  hoc 
depolito,  folvitur  morbus.  “ In  magna,”  ait 
Storkius,  “ dolorum  exacerbatione,  urina 
“ plerumque  prodiit  tenuis,  pallida,  quando- 
“ que  Jlranguriofa;  decrefcente  autem  dolo- 
“ re,  urina  primo  prodiens  erat  rufa,  fecun- 
w da  vero  turbida  j et  mox  foetuit,  ac 

4‘  pofuit 

“ pofuit  fedimentum  furfuraceum  fubalbi- 
dum 

Rheumatifmus  ab  aliis  morbis  inflamma- 
tionem habentibus  multum  differt;  in  hoc  au- 
tem potiflimum,  quod  in  fuppurationem  ra- 
riflime  definit.  Incifis  cadaveribus  eorum, 
qui,  dum  hoc  morbo  laborabant,  mortui  funt, 
liquor  limpidus  et  tenax,  in  tendinum  vaginas 
effufus,  ab  introfpicientibus  confpicitur. 

Ballonius  confpicatus  efl  in  corpore  ho- 
minis, cui  fcapulae  humerique  doloribus  rheu- 
maticis faepe  affecfa  funt,  omnes  nervos  et  li- 
gamenta mufculorum,  qui  ad  humeros  perti- 
nent, fero  tenace  oblita. 

Huic  fimilia  refert  Drelincurtius  : in  ca- 
davere enim  hominis,  qui  hoc  morbo  mortuus 
efl,  reperit  fupra  mufculos  concretam  materi- 
am glutinofam,  quee  tres  nummos  aureos,  alii 
alium,  fuperimpofitos  craflitie  mquabat. 

Quinetiam  Tissotius,  dum,  quibus  modis 
finiri  pofiit  rheumatifmus,  refert,  ait  abfceflum, 

cujus 


* Vid.  Ann.  Medie,  ftcund.  p.  121. 

cujus  ipfe  complura  vidit  exempla,  in  parte 
affecla  vel  in  vicinis  partibus  interdum  for- 
mari. In  rheumatici  cujufdam  femore  ab- 
fceflus  provenit,  qui  a chirurgo  incifus  mag- 
nam copiam  puris  effudit,  et  etiam  inopinan- 
ti aegro  mortem  attulit.  Ad  hoc,  fimilia  ex- 
empla abfceffuum,  qui  inflammationi  rheuma- 
ticae fupervenerint,  memorata  habet  Are- 

T/EUS. 

His  cognitis,  rheumatifmum  minime  tam 
raro,  quam  putant  nonnulli  medici,  in  ab- 
fceffum  inclinare,  concludere  aequum  vide- 
tur. 

Sanguis  e vena  alicujus  cum  hoc  morbo  con- 
flidlati  miffus,  coriaceam  albam,  haud  fecus  ae- 
cum alii  morbi  inflammationem  habentes  ad- 
fint,  pelliculam  induit. 

Rheumatifmus  faepe  complures  hebdoma- 
das perflat  ; et  interdum,  ut  in  exemplo  quod 
memoratum  habet  Homius,  per  annum  demi- 
dium.  Febris  ardens  rariffime  diutius  tribus 
hebdomadis,  raro  tamdiu,  producitur.  Dece- 
dente 


8 DISPUTATIO  MEDICA 

dente  febre,  dolores  commiflurarum  plerum-» 
que  remittunt,  rariufque  ab  uno  in  alium  ar- 
tum migrant. 

Haud  multo  poft  acceffionem  morbi,  fudor 
profe&o  emanat  ; fed  raro  copiofus  eft,  neque, 
eo  manante,  levantur  dolores,  aut  folvitur  mor- 
bus. 

Antiqui,  licet  in  iis,  quae  de  medicina  po- 
lleris prodiderunt,  verbum,  rheumatijmus , raro 
quidem  occurrat,  tamen  morbum,  cui  nomini 
eft,  probe  intellexiffe,  et  fub  nomine,  arthriti- 
de, defcripfifle  videntur.  “ Communis,’’  ait 
Aret^eus,  “ omnium  articulorum  dolor  eft 
“ arthritis ; fed  pedum  dolorem  podagram 
“ vocamus,  coxendicum  ifchiada , manuum  ve- 
* ‘ ro  chiragram  * . ” 

Medicis  quidem  ante  innotuit,  quam  flore- 
bat AretjEus.  Caelius  enim  Aurelianus, 
au6lor  qui  fcripfit  ante  Galenum,  injedla 
dolorum,  quibus  laborare  folent  articuli,  men- 
tione, 

♦ Vid.  Aret.  De  Cauf.  et  Sign.  Morior.  Diu* 
tum . lib.  ii.  cap.  xii.  p.  66, 

tione  ait : “ Sed  de  his  nominibus,  quas  loco- 
rum  caufa  difcreta  efTe  videntur,  unius  ta- 
“ men  virtutis  efle  intelliguntur,  in  curatio- 
“ nibus  certandum  non  eft.  Sunt  enim  ha- 
“ rum  pajfionum  caufae  antecedentes  variae, 
“ ut  vinolentia,  frigus  profundum,  cruditatio , 
“ libido  venerea,  labor  immodicus,  vel  repen- 
“ tina  defertio  folitae  exercitationis*.” 

Botallus,  audior  Gallicus,  hunc  morbum 
primus  luculenter  tradlavit.  Ballonius,  Gal- 
licus quoque  medicus,  qui  initio  faeculi  de- 
cimi fexti  florebat,  ei  nomen,  rbeurnatifmum , 
indidit,  et  podagra  et  catarrho  accurate  dig- 
novit. 

Sydenhamus,  audior  quidem  fagax  et  prae- 
clarus, de  rheumati fmo  longe,  quam  priores 
medici,  luculentius  fcripfit.  Acutum  et  ve- 
tullum  clariflime  difcrevit ; variofque  indicavit 

B modos 

* Vid.  Cael.  Auree.  Morior.  Chronie,  lib.  v. 


eap.  11.  p.  557. 

modos,  quibus,  uterque  fuo,  curentur  *.  Ut, 
quod  ad  rheumatifmi  curationem  attinet,  Sy- 
denhamus  omnibus  antecefloribus  antecelluit, 
fic  Sydenhamo  ipfi  anteit  Cullenus.  Hic 
enim  au&or  praeclarus,  dum  ab  eo,  de  caufa 
proxima,  difieritur,  rem  profedto  lutide  expo- 
fuit,  quae  antea  peritiffimos  quidem  auctores 
latuerat. 


MORBI  DEFINITIO. 

“ Morbus  ab  externa,  et  plerumque  evi- 

dente  caufaj  pyrexia  ; dolor  circa  articulos, 
“ mufculorum  tractum  fequens,  genua  et  re- 
“ liquos  majores,  potius  quam  pedum  vel  ma- 
“ nuum  articulos,  infeftans,  calore  externo 
“ audtus  f.” 

In 

* Vid.  Sydenham.  cap.  v.  fe£t.  9. 

-}•  Vid.  Synop.  Nofol.  Method.  gen.  2?. 

In  hanc  definitionem,  pro  verbis,  “ plerum- 
“ que  evidente  caufa fortafie  haec,  “ plerum- 
“ que  frigore ,”  aptius  inferantur. 


DIAGNOSIS. 

i 

Praecipui  morbi,  quibus  cum  Rheumatifmo 
ulla  intercedit,  fimilitudo,  funt  Podagra,  Sy- 
philis, et  Scorhutus  ; a quibus  internofci  poteft 
ad  fequentia  animum  advertendo. 

Rheumatifmus  frigore  concitatur  ; podagra „• 
ut  obfervat  Cullenus,  eft  morbus  haereditari- 
us,  qui  ab  evidente  nulla  caufa  externa  oritur: 
juniores  et  pleniores,  qui  trigefimum  quintum 
aetatis  annum  nondum  attigerint,  ille  morbus 
invadit ; hic  provectiores  aetate  fenefque,  in 
primis  luxu  confedos : huic  mares  potiffimum 
patent ; illi  foeminae : rheumaticus  artubus 
plerumque  majoribus,  genibus  nempe,  coxen- 
dice, et  cubitis  laborat ; minoribus  contra, 
manuum  nimirum  et  pedum  digitorum,  arthri- 
ticus 

ticus : rheumatifmo  faeviente,  dolor  faepe  ab- 
una  commilTura  ad  aliam  vagatur ; podagra 
eandem  pertinacius  occupat : in  illo  morbo,  do- 
lorem plerumque  antegreditur  febris  •,  in  hoc, 
febrem  dolor  : podagrico  dolor,  et  ventriculi 
aut  aliorum  vifcerum  affedtiones,  fefe  viciffim 
excipiunt ; rheumatico  non  ita  : acceffio  po- 
dagrae interdum  nimio  cibo  aut  potu  induci- 
tur ; rheumatifmi,  aliis  caulis : dolores,  qui- 
bus infignitur  ille  morbus,  acerbiores  funt,  et 
profundius  fiti,  ligamenta,  periojleum , et  ipfa 
fortafle  ofla  afficiunt ; dum  ii,  quibus  hic,  le- 
viores, et  mufculos  tantummodo  atqus  tendines 
infeilant:  podagra  rariffime  inopes  inceffit, 
eofve,  qualefcunque  fmt,  qui  labore  quotidi- 
ano famem  tolerant ; contra  ea,  rheumatifmus, 
fi  validae  caufae  excitantes  admoveantur,  ho- 
mines,  qualicunque  fint  ordine,  et  quomodo- 
cunque  vitam  degant,  nullo  habito  difcrimine, 
faepenumero  corripit : paucos  denique  dies 

ante  accelfum  podagrae,  fun&iones  ventriculi, 
fecus  ac  in  rheumatifmo  accidit,  valde  pertur- 
bantur y 

bantur ; appetitus  minuitur  ; inflatio,  acidi 
liquoris  rudius,  aliaque  cruditatis  indicia,  homi- 
nem infeftum  habent.  De  hisTgnis,  per  heb- 
domadam, aut  etiam  diutius,  homo  prius  con- 
queritur, quam  podagra  eum  invadit. 

Rheumatifmus  quoque  et  Syphilis , habita  eo- 
1 um  qua.  diclun  lumus  ratione,  inter fe  dillm- 
gui  poliunt.  In  hoc  enim  morbo,  dolores  pro- 
fundius liti,  ofla  et  periofieum  afficiunt ; in  illo 
lentiuntur  in  mufculis  tantummodo  et  tendi- 
nibus. Quinetiam  dqlores Syphilitici  plerumque 
partes  oflium  medias  et  duriores,  tibite,  nem- 
pe, fibula , et  cranii  oflium,  oblident ; rheu- 
matici, plerumque  ad  artus  referuntur.  Ad 
hoc,  alicui  cum  rheumatifmo  conflidanti  ar- 
tus adedi,  contredante  aliquo  vel  tantillum 
comprimente,  graviflime  dolent  ; id  profedo, 
quod  fyphili  implicato  nunquam  accidit.  Si 
denique  appareant  bubones;  “ ulcera  tonfilla- 
“ rum;  cutis,  prasfertim  ad  marginem  capillitii, , 

“ papulae  corymbofia,  in  cruftas,  et  in  ulcera 
“ cruftofa  abeuntes  tunc  morbum  luem  ve- 


nereain 


i4  DISPUTATIO  MEDICA 

neream  efie,  concludere  oportet : Eodem  au- 
tem tempore,  quo,  quid  aegro  fit  rei,  melius 
poffimus  cognofcere,  quaeritandum  eft,  utrum 
fuerit,  necne,  contagioni  venereae  objedtus, 

I 

Tametfi  doloribus  fcorbuticis  fimilitudo  quae- 
dam eft  cum  fypbiliticis ; tamen,  hi  ab  illis,  fa- 
cile fecerni  pofiunt,  figna,  quae  utrofque  comi- 
tantur, animadvertendo.  Eodem  tempore, 
quo  moleftum  aliquem  habent  dolores  fcor- 
butici , arteriae  remifse  et  inaequaliter  micant; 
putrent  gingivae,  fpongiofae  fiunt,  et  prefiae 
fanguinem  profundunt ; foetet  anima ; cutis 
maculis  interdum  multicoloribus  variatur,  fed 
plerumque  livefcit ; urina,  denique,  colore  va- 
ria eft,  et,  mirum  in  modum,  putret. 

Hic  loci,  a re  noftra  minime  alienum  erit 
oftendere,  quibus  notis  acutus  rheumatifmus 
vetufto  dignofeatur.  Si  febris  non  adfit ; fi 
artus  affe&i  frigidi  fint,  et  rigidi  ; fi  dolores  ca- 
lore leniantur,  fed  frigore  ingravefeant : ve- 
tuftum  efle  rheumatifmum  concludere  liceat. 


/ 


C AU- 

CAUSAE  REMOTIORES. 

Interdum,  ut  jam  fupra  memoravimus,  ne- 
que aetati,  neque  temperamento,  neque  fexui 
quidem,  a rheumatifmo  parcitur ; fed,  prae  ce- 
teris, fanguine  nimis  repletos  inceffit.  Cum 
ita  fit,  quascunque  homines  fanguine  nimis  re- 
pletos faciunt,  ea  funt,  quae  illos  rheumatifmo 
opportunos  reddunt.  Hujus  generis  funt  diae- 
ta nimis  lauta  et  nutriens ; ignavia  ; vita  fe- 
dentaria  ; fomnus  nimius  ; folitae  exinanitiones, 
fanguinis  potiffimum  et  cutis  exhalationis, 
fubito  fuppreflae.  Ad  idem  genus  utique  per- 
tinent medicamenta,  ex  iis  quae  corpus  robo- 
rant, in  longum  tempus  continenter  adhibita. 

Argentum  vivum,  fi  in  nimio  ejus  ufu  perfe- 
veretur,  non  modo  corpus  huic  morbo  obnoxi- 
um efficit,  fed  fortafie  ipfum  interdum  mor- 
bum concitat.  Inter  omnes  enim  convenit, 
argentum  vivum,  haud  fecus  ac  plumbum,  acer- 

biffimos 

biflimos  mufculorum  dolores  haud  raro  afferre, 
etiamfi  his  non  femper  fuperveniant  inflam- 
matio et  febris. 

Ex  caufis  vero,  quae  rheumatifmum  conci- 
tant, praecipuae  funt  frigus  et  humor  corpori, 
potiflimum  nimis  calefado,  admota.  Cur  eos, 
qui  regiones  ad  polos  vergentes  incolunt,  fae- 
pius  afficiat  hic  morbus,  ratio  eft,  quod,  ob 
conftitutionem  aeris,  et  quia  carnibus  plus 
victitant,  validiores  funt  et  pleniores. 


CAUSA  PROXIMA. 

Res  nulla,  quam  tradat  medicina,  obfcurior 
eft,  quam  caufa  proxima  morborum.  Quae 
qualifve  fit  ea  hujus  morbi,  nondum  fane  in- 
ter medicos  convenit.  Hi  fpecialem  fluido- 
rum acrimoniam  effe  cenfent;  illi,  eorundem 
lentorem.  Has  vero  opiniones,  ex  toto,  labefac- 
tavit clariflimus  Cullenus;  qui  cenlet,  effe 
extrema  corporis  fuperficiei  vafcula,  praeter 

folitum 


3 


Vv 

blitum  conftri&a,  dum  eodem  tempore  arteria- 
rum renixus,  per  totum  curfum  intenditur.  Re- 
bus ita  femet  habentibus,  impetus  fanguinis 
augetur,  dum  eodem  tempore,  quo  minus  hic 
expedite  profluat,  obliditur.  Hinc,  fecundum 
Cullenum,  efficiuntur  inflammatio  et;  dolor. 

De  hac  re  differens,  his  verbis,  utitur  : “ The 
“ refillance  formed  excites  the  vis  me  dic  atrio: 
**  to  a further  increafe  of  the  impetus  of  the 
“ blood ; and,  to  fupport  this,  a cold  ftage  a- 
“ rifes,  a fpafm  is  formed,  and  a pyrexia  and 
“ phlogiftie  diathefis  are  produced  in  the 
vvhole  fyffem*.”  Idem  audor,  in  opere 
hic  citato,  ait : “ But  there  feems  to  be  alfo 
“ in  the  cafe  of  rheumatifm  a peculiar  affec- 
“ tion  of  the  fibres  of  the  mufcles.  Thefe  fi- 
“ bres  feem  to  be  under  forne  degree  of  rigi- 
“ dity,  and  therefore  lefs  eafily  admit  of  mo* 
“ tion,  and  are  pained  upon  the  exertion  of 
“ itf.-” 

C RATIO 

* Vid.  Cullen.  Firjl  Lines , § CCCCLVIII. 
t Ibid.  § CCCCLIX. 

RATIO  QUORUNDAM  SIGNORUM» 

Ruboris,  tumoris  et  doloris  qui  rheumatif- 
mum  infigniunt,  rationem  reddere,  minime 
arduum  erit ; fi  in  memoria  teneamus,  fangui- 
nem,  ne  expedite  circumfluat,  fpafmo  extre- 
morum vafculorum  impediri,  et  artus,  quam 
aliae  membrorum  partes,  tela  cellulofa  multo 
profe&o  minus  obtegi.  Eodem  tempore,  quo 
eonftringuntur  extrema  vafcula,  impetus  fan- 
guinis  ufque  eo  intenditur,  ut  fieri  non  pofiit, 
quin  arteriolae  exhalantes,  praeter  folitum  dila- 
tatae, rubro  fanguine  in  eas  propullo  implean- 
tur et  turgefcant,  atque  fortafle  partes  hujus 
tenuiores  folito-  uberius  effundant.  Hinc  effi- 
ciuntur tumor,  dolor  et  rubor.  Mufculorum 
fimul  fibrae,  praeter  ordinem,  rigidae  effe  vi- 
dentur ; et  profe&o  verifimile  eft,  hanc  rigi- 
ditatem in  caufa  effe,  cur,  per  eos,  dolores 

taro. 


i. 

tam  procliviter  et  faepe,  ab  uno  artu  ad  alium, 
migrent. 


PROGNOSIS. 

Etiamli  frequentiffimus  morbus  fit  rheuma- 
tifmus,  rari  {fime  tamen  lethalis  eft.  Bonum 
eft,  fi  aegrotus  fit  juvenis  et  validus  ; fi  mor- 
bus nunquam  antea  eum  vexaverit ; fi  figna 
febris  fint  levia  ; fi  urina  deponat  fedimentum 
furfurofum  ; fi  abfque  medicamentis,  ex  iis 
quae  calefaciunt,  totum  corpus  fponte  infudet ; 
fi  papulis  efflorefcat  cutis ; fi  alvi  aut  etiam 
fanguinis  profluvium  fponte  fupervenerit ; et, 
denique,  fi  aeger  cibum  appetat,  aflumptum- 
que  concoquat. 

Contra  ea,  malum  eft,  ubi  rheumaticus  eft 
fenex,  et  hoc  aliifve  morbis  praegreflis  mag- 
nopere infirmatus  ; ubi  unus  tantummodo  ar- 
tus afte&us  vehementiffime  dolet ; et,  demum, 
ubi  morbus  nonnulla  ex  vifceribus  adoritur. 

Finitur 

Finitur  rheumatifmus  plerumque  refolu- 
tione,  perraro  fuppuratione,  gangraena  aut 
fcirrho  fere  nunquam.  Ipfe  autem  ego  vidi 
unum  hujus  morbi  exemplum,  ubi  artus  in- 
flammatio fuppuratione  flnita  eft.  iEger, 
cui  hoc  accidit,  juvenis  erat  corporis  alioquin 
fani;  qui,  injuflu  chirurgi,  parti  affectae  fo- 
menta et  cataplafmata  admoverat. 

Hoc  exemplo,  et  Storkii  audoritate  adduc- 
tus fum,  ut  credam,  rheumatifmum  minime 
tam  raro,  quam  nonnulli  exiftimant,  fuppurati- 
one finiri.  Audior  enim  didus,  et  alii  quo- 
que, tumorum  in  hoc  morbo  provenientium 
mentionem  injecerunt,  qui  medicamentis  dif- 
cutientibus  refolvi  non  poterant ; qui  vero,  in- 
cifione  in  eosfada,  magnam  puris  copiam  pro- 
fuderunt. 


M E- 

METHODUS  MEDENDI. 


Nobis  non  mirandum  eft,  antiquos,  quippe 
qui,  in  fumma  ignorantia  caufarum,  quibus 
efficiuntur  morbi,  perfaepe  verfarentur,  infe- 
lices haud  raro  medendi  rationes  propofuifle. 
Exiftimarunt,  podagram,  fcorbutum  et  rheuma- 
tifmum  ex  variis  humoribus  pendere ; et  di- 
verfas  profedto  curandi  rationes,  prout  hunc 
humorem  dominari  opinarentur  illumve,  fecu- 
ti  funt.  Mirum  hujus  exemplum  Trallia- 
nus enarrat  hifce  verbis : “ Si  humor,  qui 
“ articulis  influit,  acris  et  biliofus  efle,  ex  in- 
“ diciis,  quae  commemoravimus,  tibi  appa- 
“ reat,  liquet,  fanguinis  vacuationem  adhiben- 
“ dum  non  efle,  fed  medicamento  potius  bi- 
“ lem  ducente  utendum  *.’* 

Celso  mos  erat,  fovere  partes  rheumatif- 
mo  affeftas  calefacientibus,  et  iis  cucurbitulas 

cruentas 

* Vid.  lib.XI.  cap.  i. 


* 

cruentas  admovere.  Galenus  medicamenta 
ex  iis  praefcribere  folebat,  quas  roborant ; fed 
putabat,  necefiarium  efie  interdum  fanguinem 
prius  mittere,  quam  ad  hasc  confugit. 

Hippocrates,  et  alii  antiqui  exiftimarunt, 
cauteria  ad  curandum  rheumatifmum  mul- 
tum potuilTe  ; fed  eorum  ufus  jam  olim  in  de- 
fuetudinem  abivit. 

Sydenhamus  omnem  fere  fpem  in  fangui- 
nis  miflione  pofuit.  Ineuntem  morbum  nullo 
alio  modo  curandum  efle  cenfuit.  Simul  atque 
arceflitus  aegrum  vifit,  fanguinem  mittendum 
curavit  ufque  ad  decem  aut  duodecim  uncias,  et 
die  poftero  ad  tantundem  ; et  etiam  poft  unum, 
alterum,  aut  tertium  diem,  denuo  tali  elicien- 
dum quantitate,  qualem  res  poftularent.  I- 
nitio  morbi,  dum  hoc  modo  fanguinem  iterum 
detraxit  iterumque,  a catharticis,  ex  toto,  ab- 
ftinuit ; et  praecepit,  ut  interea  aeger  imbecil- 
lo cibo  viveret,  et  cerevifiam  biberet  tenuem  ; 
atque  ut  diebus,  quibus  fanguis  non  miflus 
eft,  clyfmata  ex  ladte,  per  anum,  injicerentur. 

His 

His  per  complures  dies  fa&is,  curavit  mane, 
et  vefpere  affumendum  catharticum  lene  ex 
diacodio  ; deinde  aegro  permilit,  ut  in  prifti- 
nam  vivendi  rationem  gradatim  rediret. 

Clariffimus  Boerhavius  ad  hunc  morbum 
animum  haud  multum  advertit,  priufquam 
ipfe,  aetate  jam  provetftus,  eo  affedtus  eft ; et 

v 

etiam  tunc  de  eo  multo  fane  opinione  paucio- 
ra dixit.  Diaeta  ex  materia  imbecilla  con- 
flans, quies,  et  vejicatorici,  ea  profedto  funt 
medicamenta,  quae  contra  rheumatifmum  plu- 
rimum pollere  opinatus  eft.  Pringelius,  E- 
ques,  fanguinis  miffionem  rheumatifmo  labo- 
rantibus multum  proficere  exiftimavit.  Me- 
dicus ille  fagax,  fanguinem  iterum  mitten- 
dum curabat  iterumque,  prout  vires  aegri  fuf- 
fere  poffent,  et  ligna  morbi  poftularent.  Si 
rheumatifmus  unam  tantummodo  corporis  par- 
tem afficeret,  et  febris  effiet  lenis,  ad  alia  re- 
media decurrebat.  Ubi,  poftquam  febris  re- 
miferat,  dolores  et  tumores  artuum  etiamnum 

remanebant,. 

remanebant,  ei  mos  erat  prcecipere,  ut  parti 
affedtae  magna  hirudinum  vis  admoveretur. 

Brock.lesbeius  multus  eft  in  laudando  effi- 
caciam, qua  in  rheumatifmum  pollet  nitrum. 
Morton  monet  fanguinem  femel  iterumve 
mittere,  et  ftomachum  leni  vomitorio  evacu- 
are. Cum  primum  remififlet  febris,  frequen- 
tes cinchonoe  corticis  dofes,  in  quibus  aliquid 
opii  inerat,  adhibere  folebat. 

Rationibus  medendi  quorundam  audtorum, 
qui  fide  et  eruditione  praeclari  erant,  quique, 
temporibus  diverfis  regionibufque,  floruerunt, 
perbreviter  enumeratis ; nunc  animum  inten- 
damus ad  eam  rationem  medendi,  quae,  Cul- 
leno  aliifque  praeclaris  medicis  approbantibus, 
nunc  invalet. 

Quum,  dum  urget,  rheumatifmus  acutus, 
corpori  infit  diathejis  phlogi/lica,  ad  fanguinis 
detra&ionem  medici  haud  immeritb  decurre- 
runt. Verum  tamen,  quin  nonnulli,  impri- 
mis Syden hamus,  fanguinem  nimium  mit- 
tendum curaverint,  nemini  in  dubio  efle 

poteft. 

poteft.  Hic  au£tor,  qui  a fanguine  miffo  fum- 
raum,  contra  rheumatifmum,  auxilium  expec- 
tare  folebat,  morbi  caufam  ex  vafis  fanguiferis 
una  cum  fanguine  detra&o  elici  polfe,  perpe- 
ram exiftimavit.  Hic  vero  error  medicum, 
tam  accuratum  naturae  obfervatorem,  femper 
effugere  non  potuit.  Sub  finem  enim  vitae, 
experientia  propria  doctus,  quantum  rheu- 

1 

matifmo  implicitis  noceret  fanguis  nimia  quan- 
titate detra&us,  perfpexit ; et  confeflus  eft, 
magnam  vitalis  hujus  laticis  jadfcuram,  ad  tol- 
lendum morbum,  minime  efie  neceffariam. 

Confiat  hominum,  cum  hoc  morbo  conflic- 
tantium, corporibus  inefle  diathejin  phlogifli- 
1 cam , et  fimul  fpafmum  extremorum  vaforum. 
Cum  ita  fit,  qualis  ea  tollat  medendi  ratio, 
talis  inftituenda  eft.  Primum  itaque  minu- 

1 

endus  eft 


D 

RENIXUS  CORDIS  ET  ARTERIARUM. 

Hoc  multis  modis  fieri  poteft,  fed  potifii- 
mum  miflione  fanguinis.  Si  morbus  fit  re- 
cens, febris  magna,  et  aeger  juvenis  et  corpore 
validus,  fanguis,  ad  duodecim  circiter  aut  qua- 
tuordecim  uncias,  bis  aut  faepius  per  decur- 
fum  morbi  eliciendus  eft.  Verum  enimvero, 
quantum  fanguinis  mittendum  fit,  certo  fta- 
tuere  non  pofiumus.  Hoc  autem,  aliqua  ex- 
parte, pofiumus  judicare,  animadvertendo,  qua- 
lis adfit  gradus  diathejis  phlogiflica;  quaindiu 
perftiterit  morbus ; quaenam  fit  aetas  aegri ; 
plenufne  corpore  robuftufque  fit,  necne  \ u- 
trum  necne,  fanguinis  jaduram  fufferre  con- 
fueverit ; quales  effedtus  fanguis  jam  detrac- 
tus ediderit,  qualifque  ejus  fit  fpecies  ; quid- 
nam fit  tempus  anni ; et,  demum  quales  re- 
giones aeger  habitet. 


Sanguis, 


De  RHEUMATISMO  ACUTO.  27 

Sanguis,  ad  quatuordecim  aut  fexdecim 
uncias,  uno  tempore  mifius,  figna  febris  mul- 
to magis  levat,  quam  idem,  aut  major  quidem 
quantitas,  diverfis  temporibus ; quia,  fangui- 
ne  ita  mi iTo,  vafa,  quae  fanguinem  vehunt, 
fubitb  refolvuntur,  et  femet  circumfluenti  li- 
quori illico  accommodare  non  poliunt.  Ean- 
dem  ob  caufam,  fanguis  pleno  rivo  et  expedi- 
to elicitus,  quam  languido  et  tardo  mifius, 
multo  efficacior  eft. 

Licet  autem  mifius  fanguis,  ad  faevitiam 
hujus  morbi  levandam,  multum  polleat4,  ta- 
men curandum  eft  medico,  ne  tantum  ejus  de- 
trahendum curet,  quantum  aegri  vires  nimium 
exhauriat:  mors  enim  quorundam,  qui  rheu- 
matifmo  laborarunt,  nimiae  vitalis  hujus  lati- 
cis jadurae  tribuenda  videtur.  Sanguinis  au- 
tem fpecie  non  femper  dirigendi  fumus. 
Quamvis  enim,  ut  in  aliis  morbis  inflammatio- 
nem habentibus,  fanguis  elicitus  pelliculam 
albidam  oftendat ; tamen,  quippe  cum  haec 
fit  fignum  faepe  fallax,  minime  iterum  eli- 
ciendus, 


— \ 

ciendus,  nifi  figna  minus  ambigua,  validi  nem- 
pe arteriarum  iftus,  eliciendum  indicent.  Si 
arteriae  jam  conciderint,  tum,  utcunque  gra- 
ves fint  dolores,  fanguinem  e brachio  detra- 
hendo abftinendum  eft.  Interdum  profe&o, 
quanta  maxima  fufFerre  poteft  aeger  ianguinis 
copia  e brachio  detra&a,  doloribus  autem 
nondum  optato  levatis,  nonnihil  ex  parte  af- 
fe<51a,  cucurbitulis  cruentis  admotis,  vel,  quod 
profedtd,  ut  exiftimant  plurimi,  multo  melius 
eft,  hirudinibus  quae  inflammatum  artum  mi- 
nus irritant,  elici  poteft. 

Urgente  rheumatifmo,  carnibus,  atque  liquo- 
ribus omnibus  meracioribus  corpufque  incitan- 
tibus abftinendum  eft  ; et  diaeta  ex  materia 
imbecilla,  in  primis  frugibus  farraceis,  la&e, 
liquoribufque  dilutioribus  viclitandum.  Eodem 
tempore  omnia  irritamenta  fedulo  vitanda 
funt ; calor  potiflimum,  motus,  atque  mufcu- 
lorum  qui  artus  laborantes  movent  exercita- 
tio. Ita  quoque  ponendum  eft  corpus,  ut 
quam  pauciflimi  mufculi  intendantur. 


Pertur-  * 

Perturbationes  omnes,  eae  in  primis  quae 
mentem  excitant,  vitandae  funt.  Quinetiam 
eliminandae  funt  quam  primum  e ventriculo 
cruditates,  et  ex  inteltinis  faeces  praeter  foli- 
tum  retentae ; quippe  quae,  corpus  irritabile 
reddendo,  morbum  graviorem  faciant. 

Rheumatifmo  laborantibus  multum  profici- 
unt medicamenta,  ex  iis  quae  corpus  refrige- 
rant ; utpote  quae  impetum  fanguinis,  et  calo- 
rem corporis,  infigniter  temperent.  Jfex  his 
anteferenda  funt  acida  nativa  e frugibus  pa- 
rata, et  fales  neutri.  Pofterioris  generis  plu- 
rimum, ut  experimentis  captis  comperti  funt 
Smithius  aliique,  pollet  nitrum.  Quin  plu- 
rimum poffit,  profeclo  non  dubito  ; fed,  mini- 
me adeo  ubertim  adhibendum  elfe,  quam  fua- 
det  Brocklesbeius,  cenfeo  ; quippe  cum,  ut 
notat  Cullenus,  multus  ejus  ufus  quaedam 
fecum  incommoda  alferat : “ I could  hardly,” 
ait  hic  au6lor,  “ or  at  leaft  feldom,  find  a 
“ ftomach  that  would  bear  half  the  quantity 
“ of  nitre  that  Dr  Brocklesby  feems  to  have 


“ employed ; 

“ employed  ; and,  in  moft  cafes,  I have  been 
“ limited  in  the  doz.e  of  nitre  that  I could  ex- 
“ hibit  Quindecim  prope  grana  vel  vi- 

ginti  nitri,  fecunda,  tertia,  vel  quarta  quaque 

/ 

hora,  optato  plerumque  fucceffu  adhiberi  pof- 
funt ; et  interdum  fecundis  avibus  dolis  paula- 
tim  augeri. 

Camphora  quoque  multum,  contra  rheuma- 
tifmum,  pollere  dicitur.  Ex  enim  experimen- 
tis, quae  ceperunt  Hoffmanus,  Bergerus, 
Collinus,  Homius  et  Alexander,  praeclari 
medici  omnes,  conflat,  hoc  medicamentum 
idlus  arteriarum  rariores  reddere,  et  totum  cor- 
pus refrigerare.  Quod  li  magna  quantitate 
adhibeatur,  femper,  alia  velut  medicamenta 
perquam  efficacia,  aegrum  incommodo  afficit. 

Praeter  vim,  qua  pollet  camphora , corpus  re- 
frigerandi, aliam  utique  poffidet,  fomnificam 
nempe,  qua  rheumaticis  multum  proficiat ; 
eoque  magis,  quod  ab  iis  ad  opium  tuto  con- 
fugi non  potefl.  Quum  vero  quantitas  cam- 
phora: 

* Vid.  CuLLEN.  Mater.  Medie,  vol.  ii.  p.  343, 

phorce  ad  fomnum  conciliandum  neceflaria,  a- 
deo  lit  magna,  ut  non  omnibus  conveniat ; 
nonne  quaeri  poteft,  utrum  cum  opio  conr 
jundta  prodeffet,  necne,  et  tuto  adhiberetur  ? 
Quod  ad  dolin  attinet,  a granis  quatuor  ter 
quotidie  aflumptis  incipiendum  eft  ; et,  uno 
quoque  die,  dolis  duobus  granis  augenda,  uf- 
quequo  ad  quadraginta  quotidie,  vel  etiam 

4 

plura,  perventum  lit.  Quod  li,  ad  dolorem 
mitigandum  et  fomnum  conciliandum  praefcri- 
batur,  tum  hora  fomni  aflumantur  grana  de- 
cem ; et,  nili  vetent  ligna  quaedam  molefta, 
dolis  gradatim  augenda. 

Vomitoria,  five  ad  vomitionem  excitandam, 

live  ad  naufeam,  adhibita  fint,  rheumaticis 

*? 

multum  levaminis  afferunt ; quippe  quia  flu- 
ida ad  extremum  corpus,  mirum  in  modum, 
evocant.  In  hunc  quoque  finem  utiliter  ad- 
hiberi poliunt  lales  quidam  medii,  atque  me- 
dicamenta ex  iis  quae  diluunt,  fpafmum  fol- 
vunt,  fudoremve  movent. 


Sudor 

Sudor  elici  poteft  multigenis  medicamentis, 

• V 

variis  nempe  ex  antimonio  praeparatis,  falibus 
neutris,  fed  praecipue  pulvere  ipecacuanhce  com- 
potito, ad  grana  decem,  fecunda  quaque  hora 
adhibito,  dum  fudorem  elicuerit. 

Quo  fudor  proficiat,  fanguine  femel  faepiuf- 
ve  mifio,  et  alvo  fubduda  vel  mota,  eliciendus 
■elt  medicamentis,  ex  iis  quae  corpus  neque 
multum  incitant  neque  calefaciunt ; a duode- 
cim horis,  ufque  ad  triginta,  aegro  interim 
quantum  pofiit  infomni,  continuandus ; eli- 
citus, non  frigore  admoto  repellendus ; corpus, 
dum  infudat,  pannis  laneis  circumvolvendum. 

Sudore  manante,  liquores  tepidi  identidem, 
fed  initio  parva  tantummodo  quantitate,  bi- 
bendi funt ; jufcula  nempe  dilutiora,  aqua 
•coda  ex  falvia,  ferum  ladis  eoad  i,  aliaque 
confimilia.  Si,  aliis  partibus  fudore  humeda- 
tis,  pedes  et  crura  nondum  infudent,  his  ad- 
movendi funt  vel  lateres  calefadi,  vel  utres 
aqua  tepida  impleti,  quo  hinc  quoque  fudor 
eliciatur.  Satis  enim  experientia  confiat,  quo 

aequabilius, 

aequabilius,  ubique  corporis,  fudor  effluat,  eo 
plus  profecturum  effle. 

Poftquam  fatis  diu  fudaverit  aeger,  corpus 
ejus  mantilibus  calefaCtis  quam  primum  ex- 
liccandum  eft,  deinde  laneis  calidis  involven- 
dum ; atque  ipfum  aegrum  domi  complures 
dies  effle  oportet. 

Siquando  fudor  elicitus,  idlus  arteriarum  ne- 
que rariores  neque  molliores  reddat,  fed  poti- 
us anxietatem,  fpirandi  difficultatem,  et  dolo- 
rem capitis  augeat ; et  fi  tenax  admodum  fit : 
tum  parum  profuturum  effle,  ideoque  medica- 
mentis non  amplius  movendum,  concludamus. 

Licet  refolutio  ventris  non  tantum,  ad  dia ~ 
tbejin  phlogijiicam  minuendam,  poffit,  quantum 
fanguinis  detradlio,  tamen  multum  proficit  ; 
et,  nifi  motus  ad  defidendum  neceffarii,  qit6 
minus  fiat,  obftent,  identidem  efficienda  eft. 
Si  nobifcum  reputemus,  quam  magna  quanti- 
tate fluida  detrahi  poffint  ex  corpore  per  arte- 
rias exhalantes  excernentefque  duCtus  innu- 
meros, quae  in  inteftina  hiant ; fatis  conflabit, 

E purgationem. 

purgationem,  effufionem  ex  his  vafis  augendo, 
multum  ad  minuendam  plenitudinem  corpo- 
ris, idioque  diathejin  phlogijlicam , pollere. 
Rheumatifmo  urgente,  venter  refolvendus  eft 
medicamentis,  ex  iis  quae  non  multum  'ftimu- 
lant  aut  calefaciunt  ; quorum  optima  funt  Sa- 
les Medii,  Ecligma  Sennae,  et  confimilia. 

Ctnchojue  cortex  nuper,  apud  medicos  non- 
nullos, multum  inclaruit;  utpote  medicamen- 
tum, quod  rheumaticis  infigniter  proficiat. 
Per  curfum  morbi,  efie,  temporibus  interpofi- 
tis,  identidem  optato  adhibitus  dicitur.  Ve- 
rum, etiamfi  affumendum  hunc  corticem  fua- 
deant  periti  quidam  medici ; tamen  ad  eum  non 
prius  decurrendum  efie,  quam  provenerit  fu- 
dor,  lateritium  quid  in  urina  fubfederit,  et  re- 
miferit  febris,  opinamur.  Tum  utiliter,  for- 
tafife,  afiumi  poteft,  et  quidem  obftare  ne  Acu- 
to Rheumatifmo  fuperveniat  Longus. 

Anodyna,  nifi  eodem  tempore,  quo  dolorem 
levant,  et  fomnum  conciliant,  fudorem  quo- 
que moveant,  rheumaticis  plerumque  no- 


cent. 

cent.  Sydenhamus  de  hujufmodi  medicami- 
nibus differens,  hifce  verbis  ,ait,  “ Quamo- 
“ brem,  utut  fieviat  dolor,  per  omnem  hujus 
“ morbi  decurfum,  religiose  mihi  ab  his  tem- 
“ perandum  exiftimo ; modo  mihi  animo  fit, 
“ curationem  a fanguinis  miffione  folum  pe- 
“ tere  ; cum  illorum  ufu  frigatur  morbus,  ne- 
“ que  tam  facile  vena^fedioni  cedat;  quae  i- 

t 

“ deo,  ob  haec  medicamenta  nimis  officiosi 
u exhibita,  faepius,  quam  erat  opus,  celebran- 
“ da.” 

Storkius  quoque  refert,  opium  hoc  morbo 
laborantes  malo  afficere.  Nonnulli  enim,  hoc 
medicamento  affumpto,  magno  dolore  capitis 
et  fomniis  terrificis  vexantur.  Somnus,  qui 
hinc  conciliatur,  non,  ut  naturalis,  eos  reficit. 
Poftero  die  fatigati  quafi,  et  fomniculofi  funt. 
Arteriarum  quoque  idlus,  poft  ufum  opii,  mul- 
to, qu&m  naturaliter  oportet,  celeriores  funt, 
inaequaliores  et  contra&iores. 

. An,  urgente  Rheumatifmo,  aliquid  auxilii  a 
variis  ex  hydrargyro  praeparatis  petendum, 


necne. 

necne,  fit  et  expedandum,  nondum  inter  mer 
dicos  convenit.  Nunquam,  ut  confet  Do- 
naldus  Monro  proficit,  nifi  cum  aegro  infit 
labes  fyphilitica. 

Contra,  Robertus  Hamilton,  qui  Lini 
Regis,  medicinam  faditabat,  certiores  nos 

••  - -•  . ■ ■ ■ i 

facit,  hydrargyrum  muriatum  mite,  ut  ipfe  ex- 
perientia multorum  annorum  compertus  eft, 
plurimum  Rheumatifmo  laborantibus  prodefle. 
Sanguine  detrado,  et  alvo  mota  vel  fubduda, 
huic  medico  mos  erat,  dare  aegrotis  odava 
quaque  vel  duodecima  hora,  boli  forma,  hy- 
drargyrum muriatum  mite  cum  opio  conjunc- 
tum. In  lingulis  bolis  inerant  illud  a grano 
uno  ufque  ad  quinque,  et  hoc  a quarta  parte 
grani  ufque  ad  granum,  prout  gradus  in- 
flammationis, et  alia  ligna  poftularent. 

Hydrargyrum  vero,  non  modo  non  femper 
prodefle,  fed  interdum  admodum  nocere,  no- 
bis propria  experienti^  perfuafum  eft  Rheu- 
matico enim,  cui,  qu6  morbum  tolleret,  hoc 

medica- 

medicamentum  aflumendum  curaverat  peritus 
medicus,  tanta  vis  inflammationis  fupervenit, 
ut,  quo  haec  conquiefceret,  fanguinem  femel 
elicere  iterumque  prorfus  neceflarium  eflet. 

Quare,  Hamiltone  praefcribente,  tantope^ 
re  prodeflet,  ratio  profe&o  in  promptu  eft. 
Non  enim  prius  adhibendum  curabat,  quam, 
fanguine  miflo,  alvoque  cita  vel  du&a,  diathe- 
Jis  corporis  phlogijlica  jam  fatis  temperata  erat, 
Quinetiam,  ut  cum  opio,  interdum  etiam  cum 
tartaro  emetico  et  camphora,  conjun&um  aflu- 
meretur,  praecipiebat  ; et  profecto  minime 
dubium  eft,  quin,  his  auxiliantibus,  plus,  quam 
propriis  tantummodo  poteft  viribus,  ad  fan- 
guinem extrema  verfus  et  fudorem  eliciendum 
polleat. 

Quod  ad  camphornm  fpeciatim  attinet,  dilu- 
cide experimentis  a Lasonnio  captis  conftat, 
hydrargyri,  aeque  ac  aliorum  medicamento- 
rum incitantium,  quibus  admifceatur,  acrimo- 
niam, mirum  in  modum,  minuere.  Cum  ita 
ftt,  hydrargyrumcum  eaconfociatum,  ipfis  iis  in 

morbis 

morbis  inflammationem  habentibus  multum, 
faltemve  aliquantum,  proficiat,  in  quibus  per 
fe  datum  multum  noceret. 

His  cognitis,  Hamiltonem  hydrargyro  fo- 
li  profperos  attribuifle  effe&us,  quos  miffio  fan- 
guinis,  refolutio  ventris,  medicamentaque  qute 
cum  eo  confociata  adhibere  folebat,  magna  ex. 
parte  ediderint,  prorfus  exiftimamus. 

Medicamenta  parti  dolenti  admota,  haud 
multum  prodefle,  immo  interdum  nocere,  vi- 
dentur. Fomenta  enim  initio  potius  augent 
dolores,  quam  levant.  Camphora , atque  me  - 
dicamenta ex  iis  quae  cutem  rubefaciunt,  dolo- 
res leniunt  quidem  ; fed,  ut  ab  uno  artu  mi- 
grent ad  alium,  efficiunt.  Veficatoria , nifl 

quoties  uni  artui  pertinaciter  infideat  dolor, 
nunquam  admovenda  funt.  Si  dolor  invetera- 
vit, et  partibus  artus  profundius  fitis  haeret, 
Monro  praeclarus,  fonticulum,  partem  do- 
lentem quam  poflit  proxime,  faciendum  fuadet. 

A fulmine  elettreo,  dum  urget  Rheumatifmus 
Acutus,  auxilium  non  petendum  eff.  Ex  enim 

pericli- 

periclitatione  de  eo,  in  Valetudinario  Upsa- 
lensi  compluries  fada,  conftat,  fcintillulas 
electreas,  ex  partibus  laborantibus  elicitas,  do- 
lores quidem  le valle , fed,  haud  multo  poft, 
vertiginem,  ventriculi  aegritudinem,  et  graves 
abdominis  dolores,  fupervenilTe  *. 

Si  quando,  ut  interdum  accidit,  Rheumatif- 
mus,  relidlis  artubus,  ullum  ex  vifceribus  petat, 
et  magnum  periculum  intentet ; tum  medica- 
menta, ex  iis  quae  cutem  rubefaciunt,  jinapifmi 
nempe,  vel  potius  quae  eandem  illico  exulce- 
fant,  partibus,  unde  migraverit,  primo  quo- 
que tempore  imponenda  funt ; quippe  cum, 
Storkio  celeberrimo  teftante,  inflammationem 
in  artus  relidtos  brevi  poft  evocent,  et  figna  vif- 
ceris  laborantis  periculofa  leniant. 

* Van  Swiet^n.  Comment . 

